Държавен вестник, бр. 5, 2016 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  5
3. документ за платена такса за вписване 
съгласно тарифата по чл. 69, ал. 3 ЗТ.
(3) Документите може да се подават и по 
електронен път по реда на чл. 144 ЗТ.
(4) В случай че заявлението с приложените 
документи отговаря на изискванията по ал. 1, 
се извършва вписване в НТР въз основа на 
заповед на министъра на туризма.
Чл. 22. В Списъка на правоспособните 
екскурзоводи, част от НТР, се вписват екс-
курзоводите, придобили правоспособност за 
извършване на дейността, и свързаните с 
тях данни и обстоятелства съгласно чл. 166, 
ал. 1, т. 7 ЗТ. 
Чл. 23. В НТР се вписват следните данни 
и обстоятелства:
1. имената и данните за контакт – адрес, 
телефон, адрес на електронна поща на съот-
ветния екскурзовод;
2. езикът или езиците, на който/които ще 
се упражнява професията;
3. начинът на упражняване на професията 
(наето лице; самонаето лице; лице, упражня-
ващо свободна професия);
4. номерът на идентификационната му 
карта и на издадения дубликат;
5. извършените промени във вписаните 
обстоятелства;
6. заповедта за вписване, а при заличава-
не – заповедта за заличаване.
Чл. 24. (1) При промяна на вписаните 
обстоятелства в регистъра екскурзоводът в 
7-дневен срок от настъпването є е длъжен 
да я заяви в Министерството на туризма за 
отразяване в НТР.
(2) В случаите по ал. 1 се подава заявление 
по образец, посочен в Наредбата за организа-
цията на Единната система за туристическа 
информация, приета с Постановление № 23 
на Министерския съвет от 2015 г. (ДВ, бр. 13 
от 2015 г.), към което се прилага документ за 
платена такса съгласно тарифата за таксите 
по чл. 69, ал. 3 ЗТ. 
Чл. 25. (1) Министърът на туризма или 
оправомощено от него длъжностно лице със 
заповед заличава вписания екскурзовод от НТР:
1. по писмено искане на правоспособното 
лице до министъра на туризма;
2. при смърт или при поставяне на пра-
воспособното лице под запрещение;
3. ако правоспособното лице бъде осъдено 
за умишлено престъпление от общ характер 
на лишаване от свобода;
4. ако бъде отнето правото му да упражнява 
професията „Екскурзовод“;
5. при подаване на неверни данни при 
вписването му;
6. при неупражняване на професията в 
продължение на две години.
(2) Заповедта по ал. 1, т. 5 и 6 подлежи 
на обжалване по реда на Административ-
нопроцесуалния кодекс. Заповедта подлежи 
на предварително изпълнение. Обжалването 
на заповедта не спира нейното изпълнение, 
освен ако съдът постанови друго. 
(3) Със заличаването от регистъра екскур-
зоводът губи своята правоспособност.
(4) Лицата, заличени от регистъра на ос-
нование ал. 1, т. 1 и 6, могат да заявят ново 
вписване не по-рано от 6 месеца от датата на 
заличаването им. 
(5) В случаите по ал. 1, т. 3 и 4 се допуска 
ново вписване само при условие, че лицето е 
реабилитирано, след което е положило успешно 
изпит за придобиване на правоспособност.
(6) Лицата по ал. 1, т. 5 могат да заявят 
ново вписване след успешно положен изпит 
за придобиване на правоспособност. 
Г л а в а  ч е т в ъ р т а
ПРАВА И ЗАДЪЛЖЕНИЯ НА ЕКСКУРЗО-
ВОДА
Чл. 26. Екскурзоводът е длъжен да: 
1. поддържа професионалната си компе-
тентност; 
2. спазва Кодекса за професионална етика 
на екскурзоводите.
Чл. 27. Основните дейности, които извърш-
ва екскурзоводът, са:
1. посрещане на туристи и придружаването 
им до местата за настаняване;
2. придружаване на туристи при осъществя-
ване на организирани туристически пътувания 
с обща цена, екскурзии и други мероприятия 
и изнасяне на информационни беседи;
3. съблюдаване маршрута на пътуването, 
информиране на туристите за правилата за 
поведение, прилагане на мерки за безопас-
ността на туристите по време на пътуването;
4. съпровождане на туристи и оказване на 
помощ, при необходимост;
5. предоставяне на надеждна, точна и вярна 
информация във всички свои беседи;
6. изпращане на туристите при отпътува-
нето им до съответните аерогари, жп гари, 
автогари и морски гари; 
7. други.
Чл. 28. Екскурзоводът носи имуществена 
отговорност за вредите, причинени от виновно 
неизпълнение на неговите задължения, съглас-
но Закона за задълженията и договорите, но не 
повече от удостоверения материален интерес. 
Г л а в а  п е т а
ЕКСКУРЗОВОДИ ОТ ЕВРОПЕЙСКИЯ 
СЪЮЗ
Раздел I
Общи положения 
Чл. 29. (1) Екскурзовод от Европейския 
съюз е гражданин на ЕС, на държава –  страна 
по Споразумението за ЕИП, или на Конфеде-
рация Швейцария, придобил екскурзоводска 
правоспособност съгласно законодателството 
на някоя от тези държави.